钦定古今图书集成/明伦汇编/氏族典/第202卷 > 高干
## 钦定古今图书集成/明伦汇编/氏族典/第202卷 > 高干

按《北齐书高干传》，“干字干邕，渤海蓨人。性明悟，俊伟
有知略，美音容，进止都雅。长而轻财重义，多所交结。
起家拜员外散骑侍郎，领直后，转太尉士曹、司徒中
兵，迁员外。魏孝庄立，除龙骧将军、通直散骑常侍、给
事黄门侍郎、金紫光禄大夫、河北大使。属高祖出山
东，干将十数骑于关口迎谒。干既晓达时机，闲习世”
事，言辞慷慨，雅合深旨。高祖大加赏重，共定策推立
中兴主，拜干侍中司空，封长乐郡公。武帝将贰于高
祖，望干为己用，曾于华林园䜩罢，独留干，殷勤逼之。
干对曰：“臣世奉朝廷，遇荷殊宠，以身许国，何敢有贰？”
干虽有此对，然非其本心，事出仓卒，又不谓武帝便
有异图，遂不固辞，而不启高祖。及武帝置部曲，干乃
密启高祖。高祖召干诣并州，面论时事，干因劝高祖
宜受魏禅。高祖以袖掩其口曰：“勿妄言。今启司空复
为侍中，门下之事，一以相委。”高祖屡启诏书，竟不施
行。干以频请不遂，知变难将起，密启高祖，求为徐州。
乃除使持节、都督三徐诸军事、开府仪同三司、徐州
刺史，指期将发。而帝知干泄漏前事，召干赐死，时年
三十七。《天平初》，谥曰“文昭。”长子继叔袭祖洛城县侯，
令第二子吕儿袭干爵。